sagorsarker/bangla-wikipedia huggingface dataset:
আন্তর্জাতিক মালিকানাবিহীন নাম

আন্তর্জাতিক মালিকানাবিহীন নাম (International Nonproprietary Name), সংক্ষেপে আই.এন.এন. (INN)। অন্য আরো অনেক নাম রিকমেন্ডেড ইন্টারন্যাশ্‌ন্যাল ননপ্রোপ্রাইটরি ন্যাম ("recommended" International Nonproprietary Name বা সুপারিশকৃত আন্তর্জাতিক মালিকানাবিহীন নাম) সংক্ষেপে আর.আই.এন.এন. (rINN) বা প্রৌপোউড্‌স ইন্টারন্যাশ্‌ন্যাল ননপ্রোপ্রাইটরি ন্যাম ("proposed" International Nonproprietary Name বা প্রস্তাবকৃত আন্তর্জাতিক মালিকানাবিহীন নাম) সংক্ষেপে পি.আই.এন.এন. (pINN) হিসেবেও রয়েছে। এটি বিশ্ব স্বাস্থ্য সংস্থা দ্বারা ফার্মাসি্উটিক্যাল উপাদান সমূহের শনাক্তকরণ নাম প্রদান করা হয়। মালিকানাধীনদের প্রস্তুতকৃত দ্রব্যে প্রদিত উপাদানের নামকরণের ক্ষেত্রে কার্যকরী উপাদান-এর শনাক্তকরণে বিশৃঙ্খলা দেখা দিতে পারে। আই.এন.এন. নামসমূহ পৃথক ও স্বতন্ত্রভাবে প্রতিটি উপাদানের মধ্যে যোগাযোগ রক্ষার মাধ্যমে বিশৃঙ্খলাবিহীনভাবে ব্যবস্থাপত্রকে সহজে উপস্থাপন করতে সুবিধা প্রদান করে। এ নামগুলো জেনেরিক নামেও আখ্যায়িত। যেমনটি করা হয় রসায়নে আইইউপিএসি নামকরণের ক্ষেত্রে।
বিশ্ব স্বাস্থ্য সংস্থা আই.এন.এন.নামসমূহ ইংরেজি, ল্যাটিন, ফ্রেঞ্চ, রাশিয়ান, স্প্যানিশ ভাষায়; আরবি ও চাইনিজ সংস্করণে (যদিও প্রকৃত নকশায় অন্তর্ভুক্ত করা হয়নি), সংকলিত হয়েছে।
একই শ্রেণির আরোগ্যময় (থেরাপিউটিক) বা সমজাতীয় রাসায়নিক শ্রেণির ওষুধগুলোকে সাধারণত একই শ্রেণির (স্টেমের) নামভুক্ত করা হয়েছে। স্টেম নামকরণে বেশিরভাগই শেষের অংশ ব্যবহৃত হলেও কখনো কখনো প্রথমাংশ ব্যবহার হতে দেখা যায়। এ সকল নামকরণসমূহ "স্টেম বইয়ে" ধারণ করা হয়।
উদাহরণস্বরূপঃ
ভাষা বিদ্যায় স্টেম শব্দটি সচরাচর ব্যবহার হয় না। এটাকে যে কোন আফ্‌ফিক্সের আড়ালে সঙ্ঘায়িত করা যায়। পৃথক ও স্পষ্টতঃ চোখে পরিষ্কার প্রতিয়মান হয় যে এটি হলো রুটের (লিঙ্গুইস্টিক) সংজ্ঞা, যখন স্টেম রুটের সাথে অতিরিক্ত ডেরিভেশনাল আফ্‌ফিক্স যুক্ত হয়, যা শব্দের ইনফ্লেশনাল আফ্‌ফিক্স সংযুক্ত অংশকে নির্দেশ করে। আই.এন.এন. স্টেমের প্রথমে সঙ্ঘাটি ব্যবহার করে যখন অধিকতর সাধারণ বিকল্প রুটস হিসেবে ব্যক্ত করবে।
ব্রিটিশ আপ্রুভড ন্যামসমূহে অনেকগুলো বিষয় সাথে অন্য মালিকানাবিহীন নামগুলো পরিবর্তন করা হয়, যাতে করে পৃথিবীর সকল প্রধান প্রধান ভাষায় উচ্চারণের মিল পাওয়া যায়:
সিপ্রোফ্লক্সাসিন

সিপ্রোফ্লক্সাসিন একটি সিনথেটিক কেমোথেরাপিউটিকএজেন্ট যা জীবনহরনকারি কিছু ক্ষতিকারক ব্যাকটেরিয়াল ক্ষত নিরাময়ের জন্য ব্যবহৃত হয়।ফ্লুরোকুইনোলন পরিবারের ১টি ব্যাকটেরিয়া রোধি ঔষধ হিসেবে এর ব্যবহার।২য় প্রজন্মের এই এন্টিবায়োটিক সারা বিশ্বে ৩০০ রও বেশি কোম্পানি এটি বিভিন্ন নামে এটি বাজারজাত করছে।বাংলাদেশে সিপ্রোসিন, সারভিনাপ্রক্স, ফ্লনটিন, সিপ্রো, কেপ্রন ইত্যাদি নামে পাওয়া যায়।এর ২৫০ মিলিগ্রাম, ৫০০ মি.গ্রা.ও ৭৫০ মি.গ্রা. ৩ মাত্রার ট্যাবলেট, সিরাপ, ইনজেকশন ফরমে পাওয়া যায়। পশুর জন্যও এটি পাওয়া যায়।
দিনে ২ বারে ১ গ্রাম, অথবা নির্দেশনা মোতাবেক শরীরের ওজন অনুপাতে ব্যবহার্য।
সেফট্রায়াক্সন

সেফট্রায়াক্সন (Ceftriaxone) হলো ৩য় প্রজন্মের সেফালোস্পোরিন পরিবারের ১টি শক্তিশালি অ্যান্টিবায়োটিক। অন্যান্য ৩য় প্রজন্মের সেফালোস্পোরিন এর মতই এটি গ্রাম পজিটিভ এবং গ্রাম নেগেটিভ উভয় ধরনের ব্যাকটেরিয়ার সংক্রমণের বিরুদ্ধে কার্যকর। এর মধ্যে রয়েছে মধ্যকর্ণের সংক্রমণ, এন্ডোকার্ডাইটিস, মেনিনজাইটিস, নিউমোনিয়া, হাড় এবং সন্ধির সংক্রমণ, অন্ত্র-পেটের সংক্রমণ, ত্বকের সংক্রমণ, মূত্রনালীর সংক্রমণ, গনোরিয়া এবং পেলভিক প্রদাহজনিত রোগ। বাংলাদেশে টাইফয়েড জ্বরে এটির বহুল ব্যবহার রয়েছে।
এটি কখনও কখনও সংক্রমণের প্রতিরোধের চেষ্টা করার জন্য অস্ত্রোপচারের আগে এবং পোকামাকড় কামড়ের পরে ব্যবহৃত হয়। সাধারণত ২ গ্রাম, ১গ্রাম, ৫০০ মি.গ্রা ও ২৫০ মি.গ্রা. ইনজেকশন হিসেবে এটি সারা বিশ্বে পাওয়া যায়। সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে ব্যথা এবং অ্যালার্জির প্রতিক্রিয়া। অন্যান্য সম্ভাব্য পার্শ্ব প্রতিক্রিয়াগুলির মধ্যে রয়েছে ক্লসট্রিডিয়াম ডিফিসিলির সংক্রমণে- ডায়রিয়া, রক্তস্বল্পতা, পিত্তথলির রোগ এবং খিঁচুনি। যাদের পেনিসিলিনের জন্য অ্যানাফিল্যাক্সিস হয়েছে তাদের ক্ষেত্রে এটি সুপারিশ করা হয় না। তবে যাদের হালকা প্রতিক্রিয়া রয়েছে তাদের ক্ষেত্রে এটি ব্যবহার করা যেতে পারে। শিরায় প্রয়োগের সময় ক্যালসিয়ামের সাথে দেওয়া উচিত নয়। গর্ভাবস্থায় এবং বুকের দুধ খাওয়ানোর সময় সেফট্রায়াক্সন তুলনামূলকভাবে নিরাপদ বলে সম্ভাব্য প্রমাণ রয়েছে। এটি একটি তৃতীয় প্রজন্মের সেফালোস্পোরিন যা ব্যাকটিরিয়াকে কোষের প্রাচীর তৈরি করতে বাধা দিয়ে কাজ করে।
সেফট্রায়াক্সন ১৯৭৮ সালে পেটেন্ট করা হয়েছিল এবং ১৯৮২ সালে চিকিৎসায় ব্যবহারের জন্য অনুমোদিত হয়েছিল। এটি বিশ্ব স্বাস্থ্য সংস্থার অপরিহার্য ওষুধের তালিকায় রয়েছে। এটি জেনেরিক ওষুধ হিসাবে উপলব্ধ।
প্যারাসিটামল

প্যারাসিটামল একটি সুলভ ঔষধ যা সচরাচর জ্বর ও ব্যথা উপশমে সেবন করা হয়। এটি যুগপৎ 'অ্যানালজেসিক (ব্যথা নাশক)' এবং 'অ্যান্টিপাইরেটিক (জ্বর নাশক)' শ্রেণির ঔষধ; জলে সহজে দ্রবণীয়। এর অন্য নাম অ্যাসিটামিনোফেন (acetaminophen )। প্যারাসিটামল আবিষ্কার হয় ১৮৭৭ সালে মতান্তরে ১৮৫২ সালে।
প্যারাসিটামল একটি জেনেরিক নাম এবং বিভিন্ন ঔষধ প্রস্তুতকারক প্রতিষ্ঠান নিজেদের নির্বাচিত নানা নামে প্যারাসিটামল উৎপাদন ও বাজারজাত করে, এই নাম গুলোকে 'ব্রান্ড নেম' বলে। 
এটি দৈনিক সর্বোচ্চ ৪০০০ মিলিগ্রাম (৪ গ্রাম) পর্যন্ত গ্রহণ করা যায়। সাধারণত ৫০০ মিলিগ্রামের ট্যাবলেট বা ক্যাপলেট আকারে এটি বাজারজাত করা হয়। প্রাপ্ত বয়স্ক ব্যক্তির জন্য সর্বোচ্চ হার প্রতি বারে ১০০০ মিলিগ্রাম (১ গ্রাম)। প্যারাসিটামল একটি 'ওভার দি কাউন্টার মেডিসিন' অর্থাৎ ডাক্তারের চিকিৎসাপত্র ব্যতিরেকেই এটি কিনতে পাওয়া যায়। তাই অনেকে যখন-তখন অর্থাৎ সামান্য উপসর্গে প্যারাসিটামল গ্রহণ করে। সাধারণভাবে পার্শ্বপ্রতিক্রিয়াহীন হলেও অধিক ব্যবহার যকৃতের জন্য ক্ষতিকর। এমনকি লিভার সিরোসিসও হতে পারে। অ্যাসিটামিনোফেনে যাদের অ্যালার্জি বা সংবেদনশীলতা আছে তাদের এই ঔষধ গ্রহণ করা ঠিক নয়। কিডনি সমস্যা থাকলে বা মাদকাসক্ত হলে ডাক্তারের পরামর্শ ছাড়া প্যারাসিটামল সেবন করা নিষেধ। দীর্ঘ মেয়াদে প্যারাসিটামল সেবন করলে হৃৎপেশীর রক্তাভাবজনিত মৃত্যু ও স্ট্রোকের ঝুঁকি বাড়ে।
এটি ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়। অনেক ক্ষেত্রে প্যারাসিটামলের সঙ্গে ক্যাফেইন মিশিয়ে প্যারাসিটামল ট্যাবলেট প্রস্তুত করা হয়। এতে ব্যথানাশক ক্রিয়া বৃদ্ধি পায় অর্থাৎ ব্যথা নিরাময়ে দ্রুততর কাজ করে। 
প্যারাসিটামলের সাধারণ পার্শ্ব প্রতিক্রিয়ার মধ্যে বমি বমি ভাব এবং পেটের নিচের অংশের ব্যথা অন্যতম। এই পার্শ্ব প্রতিক্রিয়া মূলত স্বল্প সময় ধরে প্যারাসিটামল গ্রহনের জন্য হয়ে থাকে। দীর্ঘ মেয়াদে প্যারাসিটামল গ্রহনের ফলে রক্তের হিমোগ্লোবিন কমে যেতে পারে।
জেনেরিক ড্রাগ

জেনেরিক ড্রাগস (সংক্ষেপে জেনেরিক), ঔষধের মূল নাম, যেটি নিশ্চিত করে এই ঔষধের তৈরি উপাদান কি। এটি বিশ্বব্যাপি একই হয়ে থাকে। কোম্পানিগতভাবে ব্র্যান্ড নাম বা মার্কা নাম ভিন্ন হলেও জেনেরিক নাম থেকে বোঝা যায় ঔষধটি কোন ধরনের, এর কার্যকর উপাদান ও কোন রোগের জন্য নির্দেশিত। এর ফলে কোন ঔষধকে বিশ্বব্যাপি চেনা যায়। ঔষধের ব্র্যান্ড নামের নিচে এটি উল্লেখ করা বাধ্যতামূলক।
গড়িয়াহাট রোড

গড়িয়াহাট রোড দক্ষিণ কলকাতার একটি গুরুত্বপূর্ণ রাস্তা। এটি বালিগঞ্জ ফাঁড়ি থেকে যাদবপুর থানা পর্যন্ত প্রসারিত। বালিগঞ্জ সার্কুলার রোড, গুরুসদয় দত্ত রোড, হাজরা রোড, রাসবিহারী অ্যাভিনিউ ও প্রিন্স আনোয়ার শাহ রোডের ক্রসিং এই রাস্তায় অবস্থিত।
বৃহত্তর গড়িয়াহাট রোডের বিস্তারটি অবশ্য পার্কসার্কাস মোড় থেকে শুরু হচ্ছে। এই অঞ্চলে রাস্তাটির নাম সৈয়দ আমির আলি অ্যাভিনিউ (আদি নাম ওল্ড বালিগঞ্জ রোড)। বিড়লা মন্দির, বিড়লা শিল্প ও প্রযুক্তি সংগ্রহশালা এই রাস্তায় অবস্থিত। বালিগঞ্জ ফাঁড়ি থেকে গড়িয়াহাট রোড নামে রাস্তাটি গোলপার্ক হয়ে ঢাকুরিয়া ব্রিজ পর্যন্ত গেছে। ব্রিজ পেরিয়ে রাস্তাটি গড়িয়াহাট রোড (দক্ষিণ) নামে অভিহিত হয়েছে। গোলপার্কের রামকৃষ্ণ মিশন ইনস্টিটিউট অফ কালচার এই রাস্তার ধারে অবস্থিত। এরপর যোধপুর পার্ককে ডাইনে ও ঢাকুরিয়া-সেলিমপুরকে বাঁয়ে রেখে যাদবপুর অবধি প্রসারিত হয়েছে। যাদবপুর থানা-প্রিন্স আনোয়ার শাহ রোড ক্রসিং থেকে এই রাস্তাটি রাজা সুবোধচন্দ্র মল্লিক রোড নামে গড়িয়া অবধি চলে গেছে। রাজা সুবোধচন্দ্র মল্লিক রোডের ধারেই যাদবপুর বিশ্ববিদ্যালয় অবস্থিত। 
গড়িয়াহাট রোডের ধারে বালিগঞ্জের গড়িয়াহাট শাড়ি, ইলেকট্রনিক ও অন্যান্য দ্রব্যসামগ্রীর এক বিরাট পাইকারি বাজার। বালিগঞ্জ ফাঁড়ি-হাজরা রোড ক্রসিং থেকে শুরু হয়ে গড়িয়াহাট রোড এই বাজারটির উপর দিয়ে দক্ষিণে প্রসারিত হয়েছে। প্যান্টালুন্স, গড়িয়াহাট মার্কেট, বালিগঞ্জ এসি মার্কেট ও দক্ষিণাপণ শপিং সেন্টার এই রাস্তার উপর অবস্থিত কয়েকটি বিখ্যাত বাজার। এছাড়া বহু সরকারি ‘হ্যান্ডিক্র্যাফট অ্যান্ড টেক্সটাইল এম্পোরিয়াম’ ও গয়নার দোকান এই রাস্তায় অবস্থিত। গড়িয়াহাট এর মাছের বাজারটির জন্যও বিখ্যাত। এছাড়াও রয়েছে বেদুইন, ভজহরি মান্না, বাঞ্ছারাম, তেরো পার্বণ ইত্যাদি কয়েকটি অত্যাধুনিক অভিজাত রেস্তোরাঁ।
গুরুসদয় দত্ত রোড

গুরুসদয় দত্ত রোড (বা গুরুসদয় রোড) দক্ষিণ কলকাতার বালিগঞ্জ অঞ্চলের একটি গুরুত্বপূর্ণ রাস্তা। রাস্তাটির আদি নাম বালিগঞ্জ স্টোর রোড। পরবর্তীকালে বিশিষ্ট বাঙালি আইসিএস অফিসার ও দেশপ্রেমিক তথা ব্রতচারী আন্দোলনের প্রবক্তা গুরুসদয় দত্তের নামে রাস্তাটির নামকরণ হয়।
মহারাজা সুরেন ঠাকুর এই অঞ্চলের এক বিশিষ্ট বাসিন্দা ছিলেন। তার বসতবাড়িটিতে এখন অবস্থিত বিড়লা শিল্প ও প্রযুক্তি সংগ্রহশালা। ১৯৫৯ সালে প্রতিষ্ঠিত এই জাদুঘরটি এশিয়ার প্রথম জনপ্রিয় বিজ্ঞান সংগ্রহশালা। শিল্পপতি কে কে বিড়লা, বি এম বিড়লা, রাজা আনন্দীলাল পোদ্দার, এইচ এল সোমানি, নবাব ফারুকি, আইসিএস অফিসার স্যার কে জি গুপ্ত এবং যাঁর নামে এই রাস্তার নাম সেই গুরুসদয় দত্তের বসতবাড়িও এই রাস্তাটির ধারেই অবস্থিত। এছাড়া রয়েছে ১৭৯২ সালে প্রতিষ্ঠিত পৃথিবীর দ্বিতীয় প্রাচীনতম ক্রিকেট ক্লাব ক্যালকাটা ক্রিকেট ক্লাব। এছাড়া গান্ধার আর্ট গ্যালারি, কলকাতার সেরা চীনা রেস্তোরাঁ মেইনল্যান্ড চায়না এই অঞ্চলেই অবস্থিত।
ঘনাদা

ঘনাদা বাংলা সাহিত্যের একটি জনপ্রিয় কাল্পনিক চরিত্র। ১৯৪৫ সালে প্রেমেন্দ্র মিত্র এই চরিত্রটি সৃষ্টি করেন। ঘনাদার প্রকৃত নাম ঘনশ্যাম দাস। ঘনাদার বক্তব্য অনুযায়ী ইউরোপিয়ান লোকেরা তাকে 'ডস' নামে চেনে। ঘনাদা তার মেসের প্রতিবেশী চার যুবককে নিজের জীবনের নানা অভিযান সম্পর্কে গল্প মুখে মুখে শোনান।
ঘনাদার ষষ্ঠ গল্প টুপিতে প্রথম জানা যায় তিনি কলকাতা শহরে বাহাত্তর নম্বর বনমালি নস্কর লেনের একটি মেসবাড়িতে বসবাস করেন এবং তিনি তার অধিকাংশ গল্প এই মেস বাড়িতেই বলেছেন। এই মেসবাড়ির চার বাসিন্দা শিবু, শিশির, গৌর ও গল্পের কথক সুধীর সর্বদা বিভিন্ন উদ্ভাবনী পরিকল্পনা করে ঘনাদাকে ঠকিয়ে বা খুশি করে তার কাছ থেকে কল্পবিজ্ঞান, অভিযান বা ঐতিহাসিক গল্পের বিভিন্ন সব গল্পের সম্ভার শোনার চেষ্টা করতে থাকেন। অধিকাংশ গল্পে নায়ক থাকেন স্বয়ং ঘনাদা। একজন বাকসর্বস্ব সাধারণ বাঙালি চরিত্রের বাগাড়ম্বরতার পাশাপাশি অসাধারণ পাণ্ডিত্য, প্রখর উপস্থিত বুদ্ধি ও উদ্ভাবনী প্রতিভা ঘনাদা চরিত্রকে অত্যন্ত জনপ্রিয় করেছে। ঘনাদা ধূমপায়ী ও ভোজনবিলাসী। মশা গল্পে দেখা যায় তিনি মেসের অন্যান্য বাসিন্দাদের কাছ থেকে সিগারেট ধার করেন, কিন্তু নুড়ি গল্পে জানা যায় তিনি শিশিরের কাছ থেকেই সিগারেট ধার করেন। মেসবাড়ির আড্ডা ছাড়াও পার্কের বৈকালিক আড্ডাতে পাড়ার প্রবীনদের কাছে ঘনশ্যাম বাবু নামে পরিচিত তিনি। 'রবিনসন ক্রুশো মেয়ে ছিলেন' গল্পটি ঘনশ্যাম বাবুর মস্তিষ্কজাত।
ঘনাদার গল্পগুলিতে গল্পের কথক সুধীর নামের চরিত্র। প্রেমেন্দ্র মিত্র এই চরিত্রটি প্রথম আঠাশটি গল্পে উত্তম পুরুষ উপস্থাপিত করলেও তার নাম জানা যায়নি। এই সকল গল্পে গল্পের কথক শিবু, শিশির এবং গৌরের মতন বাহাত্তর নম্বর বনমালি নস্কর লেনের বাসিন্দা ছিলেন, শুধু এটুকু জানা গিয়েছিল। কিন্তু 'ধুলো' গল্পে প্রথম তার নাম জানা যায়। ঘনাদা এই গল্পে এই চরিত্রটিকে সুধীর নামে অভিহিত করেন। এরপর 'কাদা', 'ঘনাদার হিজ্‌ বিজ্‌ বিজ্‌', 'ঘনাদার চিঠিপত্র ও মৌ-কা-সা-বি-স' প্রভৃতি গল্পে তার নাম পাওয়া যায়।
১৯৪৫ খ্রিষ্টাব্দ বা ১৩৫২ বঙ্গাব্দে কলকাতা হতে প্রকাশিত আলপনা নামক দেব সাহিত্য কুটীর প্রকাশনীর পূজাবার্ষিকীতে মশা গল্পে প্রেমেন্দ্র মিত্র ঘনাদা চরিত্রটিকে প্রথম উপস্থাপিত করেন। এরপর প্রতি বছর তিনি প্রতি দেব সাহিত্য কুটীর প্রকাশনীর পূজাবার্ষিকীতে একটি করে গল্প লিখতে থাকেন।
ঘনাদাকে নিয়ে প্রেমেন্দ্র মিত্র মোট চারটি উপন্যাস লিখেছেন। সেগুলি হল:
প্রেমেন্দ্র মিত্র 'পৃথিবী বাড়ল না কেন?' গল্প অবলম্বনে 'পৃথিবী যদি বাড়ত' নামে একটি নাটিকা রচনা করেন। এছাড়া তিনি 'ঘনার বচন' নামে চারটি ছড়া রচনা করেন।
জনপ্রিয় বাংলা বিজ্ঞান পত্রিকা কিশোর জ্ঞান বিজ্ঞান মশা, তেল, হাঁস, মাটি ও মঙ্গল গ্রহে ঘনাদা এই গল্প পাঁচখানি নিয়ে সাদা-কালো কমিকস প্রকাশ করেছে। এই সমস্ত কমিকসের চিত্রনাট্য অনিল কর্মকারের লেখা আর সাদাকালো ছবি এঁকেছেন গৌতম কর্মকার। এছাড়া আনন্দ পাবলিশার্সের জনপ্রিয় বাংলা শিশু কিশোর
ঘনাদার মশা এবং নুড়ি এই দুইটি গল্প নিয়ে রেডিওতে দুখানি শ্রুতিনাটক প্রযোজিত হয়েছে। এই দুইটি নাটকে প্রখ্যাত অভিনেতা শেখর চট্টোপাধ্যায় ঘনাদার চরিত্রে কন্ঠ-সংযোজনা করেছেন
ঘনাদার অভিযান বা গুল্পগুলির মধ্যে আগমন ঘটে বহু বিচিত্র চরিত্রের। তাদের মধ্যে পাওয়া যাবে নায়ক, খলনায়ক, সহযোগী; বিখ্যাত বৈজ্ঞানিক, বিশ্ব-ইতিহাসের বহু রাজনৈতিক ব্যক্তিত্ব, দেশনায়ক, যুদ্ধব্যাপারী, প্রমুখ। বাস্তব ও অতিবাস্তবের মধ্যে চলাচলের যোগসূত্র হিসেবে তাদের আগমন-নিস্ক্রমণ। আবার ঘনাদাকে নিছক প্যাঁচে ফেলবার জন্য চারমূর্তির কল্যাণে উপস্থিত হয় চারপাশের লোকজনের। তবে ঘনাদা ক্কচিত্‌ অসোয়াস্তিতে পড়লেও, পর্যদুস্ত হননা কখনই।
দৈনিক কালের কণ্ঠ

দৈনিক কালের কণ্ঠ বাংলাদেশের একটি জাতীয় দৈনিক পত্রিকা। এটি বসুন্ধরার ইস্ট ওয়েস্ট মিডিয়া গ্রুপের পক্ষে ২০১০ সালের ১০ জানুয়ারি আবেদ খান-এর সম্পাদনায় প্রথম প্রকাশিত হয়। পত্রিকাটি প্রিন্ট সংস্করণ আড়াই লাখের কোটা পার করেছে বলে দাবি ইস্ট ওয়েস্ট মিডিয়া গ্রুপের। তবে সেটা ছিল প্রকাশনার প্রথম এক বছর। বর্তমানে এর প্রচারসংখ্যা আড়াই লাখের বেশি। ২০২১ এর মে মাসে ২,৯০,২০০ টি অনুলিপি প্রচারিত হওয়ায় আরো চারটি পত্রিকার সাথে এটি ৩য় সর্বোচ্চ প্রচারিত বাংলা পত্রিকা।
দৈনিক কালের কণ্ঠের নিয়মিত আয়োজনে রয়েছে- খবর, শিল্প বাণিজ্য, খেলা, পড়ালেখা, সম্পাদকীয়, মুক্তধারা, দেশে দেশে, প্রিয় দেশ। ফিচারপাতা হিসেবে আছে- শনিবারে অবসরে , রবিবারে দলছুট, সোমবারে এ টু জেড, মঙ্গলবারে ঘোড়ার ডিম, বুধবারে ঢাকা ৩৬০ ডিগ্রি/ক্যাম্পাস/চাকরি আছে, বৃহস্পতিবার রঙের মেলা, শুক্রবারে দশদিক/কথায় কথায়/শিলালিপি।
কালের কণ্ঠের অনলাইন সংস্করণে বাংলার পাশাপাশি ইংরেজি ভাষায়ও খবর ও বিশ্লেষণ প্রকাশিত হয়।
খান মোহাম্মদ ফারাবী

খান মোহাম্মদ ফারাবী (জন্ম: ২৮ জুলাই, ১৯৫২- মৃত্যু: ১৪ মে, ১৯৭৪) ছিলেন একজন বাংলাদেশি কবি ও গদ্যকার।
ফারাবী ২৮ জুলাই, ১৯৫২ তারিখে ব্রাহ্মণবাড়িয়ায় নানা বাড়িতে জন্মগ্রহণ করেন। ১৯৫৮ সালে ভর্তি হন সেইন্ট গ্রেগরি গ্রেগরি স্কুলে। ১৯৬৯ সালে ঢাকা বোর্ডে এসএসসিতে দ্বিতীয় স্থান লাভ করেন। ঢাকা কলেজ থেকে ১৯৭১ সালে (১৯৭২ এ অনুষ্ঠিত) উচ্চমাধ্যমিকে আবারও দ্বিতীয় স্থান অর্জন করেন। এসময় তিনি পূর্ব পাকিস্তান ছাত্র ইউনিয়নের ঢাকা কলেজের সাহিত্য বিষয়ক সম্পাদক ছিলেন। অর্থনীতিতে ভর্তি হয়েছিলেন। স্নাতক ১ম বর্ষ থেকে ২য় বর্ষে ওঠার সময় ১ম হন। 
১৯৭৪ সালে ক্যান্সার ধরা পড়ে তার। কলকাতা ও লন্ডনে চিকিৎসাও হয়। প্রাণরক্ষার সম্ভাবনা ছিলো না বলে চিকিৎসক তাকে দেশে ফেরত পাঠান। ১৪ মে, ১৯৭৪ তারিখে তিনি মারা যান।
প্রকাশিত গ্রন্থ ৪টি। কাব্যগ্রন্থ ‘কবিতা ও অন্যান্য’, প্রবন্ধের বই ‘এক ও অনেক’, একটি নাটক ‘আকাশের ওপারে আকাশ’ ও একটি শিশুতোষ গল্পগ্রন্থ ‘মামার বিয়ের বরযাত্রী’। শেষোক্ত বইটির গল্পগুলো তিনি ষষ্ঠ শ্রেণি থেকে অষ্টম শ্রেণি পড়াকালীন লিখেছিলেন। প্রতিটি বই মরণোত্তর প্রকাশিত।
২০০৮ গ্রীষ্মকালীন অলিম্পিকে আর্মেনিয়া

চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আর্মেনিয়া অংশগ্রহণ করে। ২৫জনের দলটিতে ৯জন কুস্তিগির, ৬জন ভারত্তোলক, ৪জন মুষ্টিযোদ্ধা, ২জন দৌড়বীর, ২জন জুডোকা, ১জন ক্রীড়া বন্দুকবাজ ও ১জন সাঁতারু মনোনীত হয়। ৬টি ব্রোঞ্জ পদক জেতে আর্মেনিয়া। এই সাফল্য আর্মেনিয়ার অলিম্পিকে আগের যাবতীয় অংশগ্রহণে সংগৃহীত মোট পদকের থেকে বেশি।
আর্মেনিয়ার ৪জন মুষ্টিযোদ্ধা অলিম্পিকের যোগ্যতা অর্জন করেন। জাভাখিয়ান ও হাম্বার্ডজুমিয়ান তাদের ওজন শ্রেণীতে যোগ্যতা অর্জন করে বিশ্ব মুষ্টিযুদ্ধ প্রতিযোগিতায়।. অন্যদিকে হাকোবায়ান মিডলওয়েটে যোগ্যতাঅর্জন করেন প্রথম ইউরোপীয় যোগ্যতা নির্ণায়ক টুর্নামেন্টে।
পুরুষদের প্রতিযোগিতা
পুরুষদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
রাসেলের চায়ের কেতলি

রাসেলের চায়ের কেতলি বা মহাজাগতিক চায়ের কেতলি বার্ট্রান্ড রাসেল কর্তৃক উদ্ভাবিত একটি রূপক যা ব্যবহার করে তিনি দেখিয়েছিলেন যে দার্শনিক বিতর্কে প্রমাণের দায়ভার সংশয়ীর উপর বর্তায় না। ধর্মীয় বিতর্কেই এই রূপকের ব্যবহার সবচেয়ে বেশি।
"ইলাস্ট্রেটেড" পত্রিকা দ্বারা কমিশনকৃত কিন্তু অপ্রকাশিত “ইজ দেয়ার এ গড?” শিরোনামের একটি প্রবন্ধে ১৯৫২ সালে রাসেল লিখেন,
আমি যদি বলি যে পৃথিবী ও মঙ্গল গ্রহের মাঝখানে একটি চীনা চায়ের কেতলি, যা এতই ছোট যে আমাদের সবচেয়ে শক্তিশালী দূরবিন দিয়েও দেখা যাবে না, একটি ডিম্বাকার কক্ষপথে প্রদক্ষিণ করছে তবে কেউই তা ভুল প্রমাণ করতে পারবে না। কিন্তু আমি যদি বলি যে প্রমাণ করা যাবে না বলে এই চায়ের কেতলির অস্তিত্ব নিয়ে সংশয় পোষণ করা অচিন্তনীয়, তবে আমাকে সঙ্গত কারণেই পাগল হিসেবে অভিহিত করা হবে। এরকম কোন কেতলির কথা যদি প্রাচীন গ্রন্থে লিপিবদ্ধ হত, প্রতি রবিবারে পবিত্র সত্য হিসেবে শিক্ষা দেওয়া হত, বিদ্যালয়গুলোতে ছোট বাচ্চাদের মনে ঢুকিয়ে দেওয়া হত, তবে এহেন বস্তুর অস্তিত্বে অবিশ্বাসকে উন্মাদনার সামিল করা হত এবং আধুনিক যুগের মনোবিজ্ঞানী বা প্রাচীন যুগের ইনকুইজিশনকে তলব করা হত।
রিচার্ড ডকিন্স তার ২০০৩ সালের বই “এ ডেভিলস চ্যাপলেইন” এ এই রুপকটি ব্যবহার করে ঈশ্বরের অস্তিত্বের ক্ষেত্রে সংশয়বাদের সমালোচনা করেন। বিজ্ঞান ঈশ্বরের অস্তিত্ব বা অনস্তিত্ব সম্পর্কে কিছু বলতে পারে না। অতএব, একজন ধর্মীয় সংশয়বাদী বিশ্বাস করেন যে বিশ্বাস-অবিশ্বাস মানুষের ব্যক্তিগত রুচির ব্যাপার এবং দু’টোই সমপরিমাণ গুরুত্বের দাবিদার। ডকিন্স এখানেই এই রুপকের অবতারনা করেন: একজন সংশয়বাদী যদি বিশ্বাস-অবিশ্বাসকে একই পাল্লায় মাপতে চান, তবে তাকে চায়ের কেতলীতে বিশ্বাসকেও সমপরিমাণ সম্মান দেখাতে হবে কারণ এটির অস্তিত্ব ঈশ্বরের অস্তিত্বের থেকে কোনক্রমেই বেশি সম্ভাব্য নয়।
পিটার এটকিন্স বলেন যে রাসেলের উপমার মূল প্রতিপাদ্য হল একজন বিজ্ঞানী কোন নেতিবাচকতাকে প্রমাণ করতে পারেন না, তাই অক্কামের ক্ষুরের সাহায্যে একটি সহজতর তত্ত্ব সবসময়ই একটি জটিল তত্ত্বের উপরে প্রাধান্য পাবে। তিনি লক্ষ্য করেন যে এই যুক্তি ধার্মিকদের উপর ভাল খাটে না, কারণ ধর্মবিশ্বাস ব্যক্তিগত অভিজ্ঞতা দ্বারা চালিত, একে বৈজ্ঞানিক জ্ঞানের সাথে একই পাল্লায় মাপা যায় না। বৈজ্ঞানিক দৃষ্টিভঙ্গী ওসব ব্যক্তিগত অভিজ্ঞতাপ্রসূত দাবিসমূহকে সংশয়ী দৃষ্টিতে দেখে।
এরিক রিটান এই উপমার বিরুদ্ধে যুক্তি দেখান যে চায়ের কেতলি একটি বস্তু জাগতিক অবভাস এবং একারণে এটি যাচাইযোগ্য, কিন্তু ঈশ্বর বস্তুজগতের ঊর্ধ্বে। তাছাড়া আমরা বস্তুজগত সম্পর্কে যা জানি, তার আলোকে রাসেলের চায়ের কেতলিতে বিশ্বাস মোটেই সমর্থনযোগ্য নয়।
রাসেলের উপমাকে পরবর্তীতে বিভিন্ন ব্যঙ্গমূলক ধর্মে সম্প্রসারিত করা হয়েছে, যেমন- অদৃশ্য, গোলাপী পঙ্খীরাজ ঘোড়া, উড়ন্ত স্প্যাগেটি দানব এবং গ্যারেজে বসবসকারী ড্রাগন।
র‌্যান্ডি শুঘার্ট

সার্জেন্ট ফার্স্ট ক্লাস র‌্যান্ডাল ‘র‌্যান্ডি’ ডেভিড শুঘার্ট () (১৩ আগস্ট, ১৯৫৮ – ৩ অক্টোবর, ১৯৯৩) মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন সদস্য। ১৯৯৩ সালে সংঘটিত মোগাদিশুর যুদ্ধে বীরোচিত অবদানের জন্য তিনি মরণোত্তর যুক্তরাষ্ট্রের সর্বোচ্চ সামরিক পদক মেডাল অফ অনার লাভ করেন।
র‌্যান্ডি শুঘার্টের জন্ম ১৯৫৮ সালের ১৩ অক্টোবর, যুক্তরাষ্ট্রের নেব্রাস্কা অঙ্গরাজ্যের লিংকনে। তার জন্ম হয়েছিলো সেনা পরিবারে, এবং তার বাবা হার্বার্ট শুঘার্ট মার্কিন বিমান বাহিনীতে অফিসার হিসেবে কর্মরত ছিলেন। পরবর্তীকালে শুঘার্ট পেনসিলভ্যানিয়াতে চলে যান, ও হার্বার্ট এয়ার ফোর্সের চাকরি ছেড়ে দেন। পেনসিলভ্যানিয়ার নিউভিলের বিগ স্প্রিং হাই স্কুলে পড়ার সময় র‌্যান্ডি মার্কিন সেনাবাহিনীতে যোগদান করেন। সাধারণ প্রশিক্ষণ শেষে তিনি এয়ারবোর্ন স্কুলে সফলতার সাথে এআইটি (অ্যাডভান্সড ইন্ডিভিজুয়াল ট্রেইনিং বা উচ্চতর একক প্রশিক্ষণ) সম্পন্ন করেন। এরপর তিনি ওয়াশিংটনের ফোর্ট লুইসে ৭৫তম ইনফ্যান্ট্রি (এয়ারবোর্ন)-এর আওতাভুক্ত দ্বিতীয় রেঞ্জার ব্যাটালিয়নে যোগদান করেন।
১৯৯৩ সালের গ্রীষ্মকালে শুঘার্ট, অন্যান্য ডেল্টা ফোর্স সদস্যদের সাথে টাস্ক ফোর্স রেঞ্জারের অংশ হিসেবে সোমালিয়ার মোগাদিশু যান। ১৯৯৩ সালের ৩ অক্টোবরের অভিযানে শুঘার্ট অপারেশন গোথিক সার্পেন্টের স্নাইপার টিম লিডার হিসেবে দায়িত্বরত ছিলেন। সেদিন আকাশ থেকে সুপার ৬১ নামের মার্কিন আর্মির একটি ব্ল্যাক হক হেলিকপ্টার ভূমিতে অবস্থিত বাহিনীকে সহায়তা প্রদান করে আসছিলো, যা মিলিশিয়াদের আক্রমণে ভূপাতিত হয়। উদ্ধার কাজে দ্রুত একটি কমব্যাট সার্চ অ্যান্ড রেসকিউ আক্রান্ত স্থানে রওনা হয়। তার কিছুক্ষণ পরে সুপার ৬৪ হেলিকপ্টারটিও ভূপাতিত হয়, কিন্তু এবার ভূমিতে থাকা রেঞ্জাররা সেখানে গিয়ে উদ্ধার কাজ চালাতে সমর্থ ছিলো না, কারণ এইদিদের মিলিশিয়া বাহিনীর কাছ থেকে তারা বড় রকমের বাঁধার সম্মুখীন হচ্ছিলো, ও তারা প্রথম দূর্ঘটনার স্থানে যাওয়ার জন্যও লড়াই করছিলো।
শুঘার্ট, তার ডেল্টা স্নাইপারের সহকর্মী গ্যারি গর্ডন ও সার্জেন্ট ফার্স্ট ক্লাস ব্র্যাড হলিংস আকাশ থেকে স্নাইপার সহায়তা প্রদান করে আসছিলেন। ভূমিতে অনেক সংখ্যক সশস্ত্র সোমালি মিলিশিয়ার উপস্থিতি লক্ষ্য করার পরেও গ্যারি গর্ডন নিচে নেমে সুপার ৬৪-এর দূর্ঘটনাস্থলে উদ্ধার কাজ চালানোর জন্য কমান্ড সেন্টারের আবেদন করেন।
মোগাদিশুর যুদ্ধে ভূপাতিত হেলিকপ্টারের পাইলট মাইকেল ডুরান্টকে বাঁচাতে গিয়ে মৃত্যুবরণ করায়, ১৯৯৪ সালের ২৩ মে শুঘার্ট ও গর্ডনকে যৌথভাবে মরণোত্তর মেডাল অফ অনার প্রদান করা হয়। এটি হচ্ছে মার্কিন যুক্তরাষ্ট্রের সর্বোচ্চ সামরিক পদক। ভিয়েতনাম যুদ্ধের পর এই প্রথম বারের মতো কোনো মার্কিন সৈন্য মেডাল অফ অনার প্রদান করা হয়। পুরস্কারের উদ্ধৃতিতে লেখা হয়:
গ্যারি গর্ডন

মাস্টার সার্জেন্ট গ্যারি আইভান গর্ডন () (৩০ আগস্ট, ১৯৬০ – ৩ অক্টোবর, ১৯৯৩) মরণোত্তর মেডাল অফ অনার প্রাপ্ত একজন মার্কিন সেনা সদস্য। মৃত্যুর সময় তিনি ছিলেন মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন নন-কমিশন্ড কর্মকর্তা। ১৯৯৩ সালের অক্টোবরে মোগাদিশুর যুদ্ধে বীরোচিত অবদানের জন্য তিনি র‌্যান্ডি শুঘার্টের সাথে যৌথভাবে যুক্তরাষ্ট্রের সর্বোচ্চ সামরিক সম্মাননা মেডাল অফ অনার লাভ করেন।
১৯৬০ সালের ৩০ আগস্ট যুক্তরাষ্ট্রের মেইন অঙ্গরাজ্যের লিংকনে গ্যারি গর্ডন জন্ম গ্রহণ করেন। ১৯৭৮ সালে ম্যাটনাকুক অ্যাকাডেমি থেকে তিনি স্নাতক সম্পন্ন করেন। একই বছরে, ১৮ বছর বয়সে তিনি মার্কিন সেনাবাহিনীতে যোগদান করেন। তার দায়িত্বরত শাখা ছিলো ১০ম স্পেশাল ফোর্সেস গ্রুপের ২য় ব্যাটালিয়ন। পরবর্তীতে তিনি স্নাইপার হিসেবে ১ম স্পেশাল ফোর্সেস অপারেশনাল ডিটাচমেন্ট-ডেল্টা () বা ডেল্টা ফোর্সে যোগ দেন। ১৯৯৩ সালে সোমালিয়াতে তার ইউনিটের সাথে যোগদানের আগে তিনি স্ত্রী কারমেনকে বিয়ে করেন। এছাড়া তাদের দুইটি সন্তান ছিলো।
তাবারে ভাযকেজ

তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ; ১৭ জানুয়ারী ১৯৪০ - ৬ ডিসেম্বর ২০২০) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।
২০০৫ সালে ভোটে অংশ নিয়ে জয় লাভ করেন।
হলুদগলা মার্টিন

হলুদগলা মার্টিন () এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।
এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।
জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।
কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।
হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।
বড় গুইসাপ

বড় গুইসাপ বা রামগাদি (বৈজ্ঞানিক নাম: "Varanus salvator") হলো এক প্রকার বড় জাতের গিরগিটি। সর্বোচ্চ সাড়ে ১০ ফুটের মতো লম্বা হতে পারে এরা। তবে গড় দৈর্ঘ্য ৪ ফুট ১১ ইঞ্চির মতো। ওজন ২৫ কেজির মতো হতে পারে। তবে বেশির ভগেরি ওজন এর অর্ধেক। বড় গুইসাপ দেখতে পাওয়া যায় ভারত, শ্রীলঙ্কা, ইন্দোনেশিয়া, ইন্দোচীনে। এরা ভালো সাতারু। পৃথিবীতে কমোডো ড্রাগন হচ্ছে সবচেয়ে বড় গুইসাপ প্রজাতি। কিছু লোক বিচিত্র এই প্রাণী ও এদের বসত এলাকা বিলীন করতে উঠে পড়ে লেগেছে। তারা চামড়ার জন্য এদের ধরতে আসে।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বড় গুই বা রামগাদি দেখতে গাঢ় বাদামি বা কালচে, তাতে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে পারে। সাঁতরে খাল-বিল-পুকুর সহজেই পাড়ি দিতে পারে। এদের প্রধান খাদ্য কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ও উচ্ছিষ্ট। বড় গুইসাপ মাছ, সাপ, ব্যাঙ, কাঁকড়া ও পাখি খায়। তারা ছোট কুমির, কুমিরের ডিম ও কচ্ছপও খায়।
বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই ও রামগাদি বা বড় গুই। এদের প্রতিটিই বিপন্ন। কালো গুইসাপ দেশের সর্বত্র দেখা যায়। সোনা গুই পাহাড়ি এলাকায় আর রামগাদির প্রধান আবাস হলো মিঠাপানি ও লোনাপানির সঙ্গম এলাকা, নদীর মোহনা, সুন্দরবন, সেন্ট মার্টিন দ্বীপ থেকে শুরু করে সমগ্র উপকূলীয় অঞ্চল। বসতি সংকোচন ও চামড়ার জন্য ব্যাপক নিধনের কারণে আজ এরা বিপন্নপ্রায়।
সবুজ ব্যাঙ

সবুজ ব্যাঙ () জলজ ব্যাঙের একটি প্রজাতি যা ভারতীয় ও শ্রীলংকান উপদ্বীপে পাওয়া যায়। কাছ থেকে দেখে বোঝা যায়, সত্যিই অসাধারণ সুন্দর এই সবুজ ব্যাঙ। এর দেহের উপরিভাগের রং পাতাসবুজ। এর পিঠের শিরা, ডানার কাছটার রং সবুজে হলুদ। ছোট ব্যাঙের রং হালকা সবুজ। বয়স্ক ব্যাঙের পিঠের দিক থেকে শুরু করে পেছন ও পা গাঢ় সবুজ। এর পেটের দিকটা সবুজাভ অথবা লালচে হলুদ রঙের। এই ব্যাঙের বৈজ্ঞানিক নাম "Euphlyctis hexadactylus"। নাকের ডগা থেকে পশ্চাদ্দেশ পর্যন্ত দৈর্ঘ্য ১৩০ সে.মি.। সোনা ব্যাঙের (১৬০ সে.মি.) চেয়ে সামান্য ছোট। সবুজ ব্যাঙের প্রধান বৈশিষ্ট্য হলো এর খাদ্যাভ্যাস।
অন্যান্য সব ব্যাঙ জ্যান্ত কীটপতঙ্গ, সরীসৃপ খেয়ে বাঁচে, সামান্য পরিমাণ সবজি খায়। সবুজ ব্যাঙের খাদ্যের ৮০ শতাংশ আসে সবজি থেকে। বাকি ২০ শতাংশ জীবন্ত কীটপতঙ্গ। মেয়ে সবুজ ব্যাঙ পুরুষের চেয়ে আকারে বড় হয়। অন্যান্য ব্যাঙের হাত-পায়ের আঙুলগুলো পাতলা চামড়ায় জড়ানো। সবুজ ব্যাঙের হাতের আঙুলগুলো পৃথক। সবুজ ব্যাঙের ডাক অনেকটা সোনা ব্যাঙের মতো। ছড়িয়ে-ছিটিয়ে একেকটি ব্যাঙ আলাদাভাবে থাকে। সাধারণত দিনেই এরা বেশি সচল, তবে রাতেও সচল হয় প্রয়োজনে। মার্চ থেকে সেপ্টেম্বর এদের মিলনের সময়।
মধুপুর, ভাওয়াল গড়ের পুকুরেও এই ব্যাঙ পাওয়া যায়। আগে ভাবা হত সবুজ ব্যাঙ শুধু বাংলাদেশের সুন্দরবনের গ্রামীণ জলাশয়গুলোতেই পাওয়া যায়। পরে ভারত ও মিয়ানমারে সবুজ ব্যাঙের অস্তিত্ব প্রমাণিত হয়েছে। পুকুরটাতে জমাট হয়ে এক ধরনের দাম (জলজ গুল্ম) ব্যাঙগুলোর স্বাভাবিক বাসস্থান হয়ে উঠেছে। লতানো জলজ উদ্ভিদগুলোর রং নীলচে সবুজ। এর মধ্যে ব্যাঙগুলো মাথা জাগিয়ে ভেসে থাকে, বিপদ দেখলে টুপ করে ডুবে যায়। দামের ডাঁটা হলদে, পাতা সবুজ। এই পাতার সঙ্গে সবুজ ব্যাঙ এমনভাবে মিশে যায় যে ভালো করে লক্ষ না করলে এদের দেখতে পাওয়া যায় না।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।
যোজক কলা

যোজক কলা এক ধরনের আঁশবহুল কলা, যেটি মানবদেহের অন্যান্য অঙ্গ অথবা কলাকে সমর্থন করে, যুক্ত করে অথবা বিচ্ছিন্ন করে। এটি চার ধরনের কোষকলার একটি (অপর তিনটি হচ্ছে আবরণী, পেশি ও স্নায়ুকলা)।
যোজক কলা ফাইব্রোব্লাস্ট, এডিপোসাইট, ম্যাক্রোফেজ, মাস্ট কোষ এবং লিউকোসাইড নিয়ে গঠিত। ১৮৩০ সালে জোসেফ পিটার মুলার "যোজক কলা" শব্দটি (জার্মান ভাষায়, "বিন্দেগিউবে") প্রস্তাব করেন। ১৮ শতকেই যোজক কলা স্বতন্ত্র্য শ্রেণি হিসেবে বিবেচিত হত।
প্রাণীদের যোজক কলার মূল উপাদান কোলাজেন ও স্তন্যপায়ী প্রাণীদের মধ্যে এটির পরিমাণ সবচেয়ে বেশি, যা প্রায় ২৫%।
যোজক কলার সাধারণ বৈশিষ্ট্যঃ
১.কোষগুলো সাধারণত নির্দিষ্ট স্তরে বিন্যস্ত থাকে না;
২.কোষ গুলোর মাঝে ম্যাট্রিক্স থাকায় ঘন সন্নিবেশিত হয় না;
৩.মেসোডার্ম নামক ভ্রুন থেকে এ কলার উৎপত্তি;
৪.রক্তবাহ উপস্থি। 
সাধারণ কার্যাবলীঃ
১.দেহের বিভিন্ন অঙ্গ বা কলার মধ্যে যোগসূত্র সৃষ্টি করে;
২.কঙ্কাল গঠন করে দেহের বিভিন্ন কাঠামো প্রদান এবং বিভিন্ন অঙ্গের সংরক্ষণে চলাচলে সাহায্য করে; ৩.বিভিন্ন পদার্থের পরিবহনে অংশগ্রহণ করে;
৪.দেহের উপবিষ্ট ক্ষতিকারক পদার্থ ও জীবণু থেকে রক্ষা করে;
৫.ক্ষত নিরাময়ের অংশগ্রহণ করে;
৬.দেহের তাপ নিয়ন্ত্রণ করে।
যে কলা ধাত্র তরল ও যার কোষগুলো ধাত্রে ভাসমান অবস্থায় থাকে, তাকে তরল যোজক কলা বলে। এটি শোষিত খাদ্যসহ বিভিন্ন দ্রবীভূত পদার্থ দেহের বিভিন্ন অংশে পরিবহন করে এবং রেচন পদার্থ ধৌত করে বলে একে "পরিবহন বা সংবহন কলা"ও বলা হয়। তরল যোজক কলা প্রধানত দুই প্রকার। যথা:
সুনামি

সুনামি (ইংরেজি: tsunami, /(t)suːˈnɑːmi/ জাপানি: 津波 [tsɯnami) বা বেলোর্মি বা সামুদ্রিক তুফান, আক্ষরিক অর্থে 'পোতাশ্রয় ঢেউ' বা 'harbour wave') এক প্রকার জলোচ্ছ্বাস, বস্তুত সুনামিতে পোতাশ্রয়েই সবচেয়ে বেশি ক্ষয়ক্ষতি হয়। সুনামি হলো সাগর/নদী বা অন্য কোনো জলক্ষেত্রে ভূমিকম্প, ভূমিধস কিংবা আগ্নেয়গিরির উদ্‌গীরণের প্রভাবে সৃষ্ট জলোচ্ছ্বাস বা ঢেউ।
"সুনামি" নামটি জাপানি ভাষার শব্দ থেকে উৎসারিত। জাপানি শব্দটিকে ইংরেজিতে লিখলে হয় "Tsunami", সে হিসেবে বাংলায়ও প্রথম প্রথম "ৎসুনামি" নামটি ব্যবহ‌ৃত হয়। পরে উচ্চারণগত বানান, অর্থাৎ "সুনামি" সর্বসম্মতভাবে গৃহীত হয়।
সুনামি বিভিন্ন কারণে সৃষ্টি হতে পারে। কারণগুলোর মধ্যে ভূমিকম্প, আগ্নেয়গিরির অগ্নুৎপাত, ভূমিধ্বস অন্যতম। তন্মধ্যে দুটি কারণ উল্লেখযোগ্য:
সমুদ্রসমতলের ২০-৩০ কিলোমিটার গভীরে ভূমিকম্প হলে তা সমুদ্র তলদেশের মাটিকে যেমন নাড়িয়ে দেয়, তেমনি খুব স্বাভাবিকভাবেই তার সাথে সম্পর্কিত‌ জলকে নাড়িয়ে দেয়। ভূমির কম্পন যখন জলে সঞ্চালিত হয়, তখন তার ফলে সুনামির উৎপত্তি হতে পারে। এছাড়াও সাধারণত কার্বন চক্রের প্রভাবে ভূ-অভ্যন্তরে টেকটনিক প্লেটের নড়াচড়া হতে থাকে। এভাবে কখনো কখনো একটি প্লেট অপর প্লেটের দিকে অনবরত ধাক্কা দিতে থাকে । ফলে একসময় একটি আরেকটির উপরে উঠে যায়, তখন ঐ স্থানের ভূত্বক আচমকা উঁচু হয়ে যায়, এমনকি এভাবে ছোট টিলা থেকে পাহাড় সমান পর্যন্ত হঠাৎ ভূত্বক উঁচু হয়ে যেতে পারে। সমুদ্র, নদী, জলাশয় কিংবা অন্য কোনো বৃহৎ জলক্ষেত্রের নিচের ভূত্বক এভাবে ফুলে উঠলে তখন ঐ জলক্ষেত্রের পানিও হঠাৎ ফুলে উঠে সুনামির সৃষ্টি হয়।
সুনামির ক্ষেত্রে কম্পনজনিত বা তাড়নজনিত কারণে ফুলে উঠা পানি সলিটনের মতো বিশাল এক বা একাধিক ঢেউয়ের সৃষ্টি করে, এবং তা চারিদিকে সমান মাত্রায় ছড়িয়ে পড়ে। এই ঢেউ দ্রুততার সাথে পাড়ে বা পাড়গুলোতে এসে আছড়ে পড়ে। বিশাল সমুদ্রের ক্ষেত্রে, উত্থিত ঢেউ নিকটবর্তি ভূভাগের দিকে ধাবিত হয়। কখনও কখনও এই পাহাড় সমান পানি, বিশাল জলক্ষেত্র ঠেলে আসতে আসতে দূর্বল হয়ে পড়ে। কিন্তু কখনও কখনও তীব্র মাত্রার ঢেউ সব বাধা পার হয়ে, কিংবা ভূভাগের কাছে সংঘটিত ভূত্বকের উত্থানে তীব্র মাত্রার ঢেউ কোনো বাধা ছাড়াই নিকটবর্তি ভূভাগে এসে আঘাত করে। এধরনের আকষ্মিক জলোচ্ছাসে উপকূলীয় অঞ্চলে জান-মালের ব্যাপক ক্ষয়ক্ষতি হয়ে থাকে। জলক্ষেত্রের নিচে আগ্নেয়গিরির অগ্নুৎপাত হলেও পানি এভাবে ফুলে উঠতে পারে এবং সুনামি ঘটাতে পারে। আবার স্থলভাগের কোনো ভূমি থেকে ভূমিধ্বস হলেও তা জলক্ষেত্রে এমন সুনামির সৃষ্টি করতে পারে।
সুনামি যে সবসময়ই বিশাল ঢেউ হয়ে আসে এমনটাও ঠিক নয়। কখনও কখনও এমনও হতে পারে, সমুদ্রের গভীরে থাকাকালীন সুনামির ঢেউটি নৌকার নিচ দিয়ে চলে গেছে অথচ টেরই পাওয়া যায়নি। এর মূল কারণ হলো সমুদ্রের নিচ অনেক গভীর হয়ে থাকে এবং ফুলে উঠা পানি সহজেই স্থিতাবস্থায় আসার মতো তল পায়। কিন্তু সমুদ্র যতই ভূভাগের কাছাকাছি হয়, ততই অগভীর হতে থাকে সমুদ্র, তাই এধরনের ঢেউও চূঁড়ার আকার ধারণ করতে শুরু করে। কিছু কিছু সুনামি ভূভাগের দিকে অগ্রসর হতে হতে ১০০ ফুট (৩০ মিটার) পর্যন্ত উঁচুও হতে পারে। এপর্যন্ত সবচেয়ে বড় সুনামি মাপা হয়েছে ২১২ ফুট উচ্চতার (৬৫ মিটার)।
গভীর জলে সুনামি প্রতি ঘণ্টায় ৬০০ মাইল (১,০০০ কিলোমিটার) গতির হতে পারে। সুনামির ঢেউ সাধারণত একটি হয় না, হয় ধারাবাহিক কয়েকটি, এবং একটি ঢেউয়ের চূঁড়া থেকে আরেকটি ঢেউয়ের চূঁড়ার দূরত্ব ১০০ মাইলের (১৬০ কিমি) মতো হতে পারে। তাই একটি বড় ঢেউ আঘাত করার মোটামুটি ১ ঘণ্টা বা সামান্য বেশি সময় পর দ্বিতীয় আরেকটি এবং আরো ১ ঘণ্টা পর তৃতীয় আরেকটি -এভাবে ঢেউগুলো ভূভাগে এসে আঘাত করতে পারে।
এঞ্জেলা গসসোও

অ্যাঞ্জেলা নাথালিয়া গসসোও সুইডিশ মেলোডিক ডেথ মেটাল ব্যান্ড আর্চ এনিমি-এর মূল ভোকাল। তিনি ৫ই নভেম্বর ১৯৭৪ সালে জার্মানিতে জন্ম গ্রহণ করেন। আস্মোডিনা ও মিস্ট্রেস তার পুরনো ব্যান্ড। তাকে খুব অল্প কয়েকজন সফল মহিলা মেটাল গায়িকার কাতারে ফেলা যায়। তিনি একজন সাংবাদিক মরবিড এ্যাঞ্জেল ব্যান্ডের ডেভিড ভিন্সেন্ট, মেগাডেথ ব্যান্ডের ডেভ মাস্টাইন , জুডাস প্রিস্ট ব্যান্ডের রব হালফোর্ড অ্যাঞ্জেলা গসসোও-এর মূল অনুপ্রেরণা। অ্যাঞ্জেলা নিরামিষভোজী। আর্চ এনিমি ব্যান্ডটির ভোকাল ছিল জোহান লিভা যিনি ২০০০ সালে এঞ্জেলা গসসোও-এর মাধ্যমে পরিবর্তিত হন। অ্যাঞ্জেলা ব্যান্ডটিতে যোগদানের আগে একটি জার্মান ম্যাগাজিনের জন্য মাইকেল আমট -এর সাক্ষাৎকার নিচ্ছিলেন ছিলেন। তখন তিনি মাইকেলকে একটি ডেমো ভিডিও উপহার দেন যেখানে তার ভাষায় তার বাজে পরিবেশনা ছিল একটি ক্লাবে। পরে যখন আর্চ এনিমি ব্যান্ড ২০০০ সালে ভোকাল খুঁজছিল তখন অ্যাঞ্জেলা নাথালিয়া গসসোও অডিশন দিতে আসেনএবং নির্বাচিত হন।
আস্মোডিনা ব্যান্ডের সাথে
মিস্ট্রেস ব্যান্ডের সাথে
আর্চ এনিমি ব্যান্ডের সাথে
ক্রেডেল অব ফিলথ

ক্রেডেল অব ফিলথ একটি ব্রিটিশ এক্সট্রিম মেটাল ব্যান্ড যা ১৯৯১ সালে গঠিত হয়। এদের সঙ্গীতের ধরন ব্ল্যাক মেটাল থেকে শুরু করে গোথিক মেটাল, সিম্ফোনিক ব্ল্যাক মেটাল পর্যন্ত বিস্তৃত। এদের গানের কথায় বিভিন্ন মিথোলজি, হরর ফ্লিম, গোথিক সাহিত্য ও কবিতার প্রভাব সুস্পষ্ট। এই ব্যান্ডটি সফলতার সাথে তাদের গন্ডি ভেঙে মূল ধারায় অনুপ্রবেশ করেছে। তাদের এমটিভি, কেরাং, ওজফেস্ট, ডাউনলোড ফেস্টিভ্যাল-এ অংশগ্রহণ সে কথাই জানান দেয় এবং তাদের একটি বাণিজ্যিক ভাবমূর্তি হাজির করে। অনেকে তাদের শয়তানের উপসনাকারী হিসেবে মনে করে, কিন্তু আসলে তাদের গানের কথায় স্যাটানিজম-এর উপস্থিতি খুবই সামান্য এবং যতটুকু ব্যবহৃত হয়েছে তা রূপক অর্থে বলা যায়। ২০০৬ সালের মেটালহ্যামার ম্যাগাজিনের ভাষ্যমতে ক্রেডেল অব ফিলথ আয়রন মেইডেন-এর পর সবচেয়ে সফল ব্রিটিশ হেভি মেটাল ব্যান্ড।
তাদের প্রথম অ্যালবাম "দ্যা প্রিন্সিপ্যাল অব ইভিল মেইড ফ্লেশ" ১৯৯৪ সালে বের হয় যা মেটালহেমার ম্যাগাজিনের মতে গত বিশ বছরে বের হওয়া সবচেয়ে ভাল ১০টি ব্ল্যাক মেটাল অ্যালবামের একটি। ব্যান্ডটি এই পর্যন্ত নয়টি স্টুডিও অ্যালবাম বের করেছে।কনসেপ্ট অ্যালবামের চরিত্রগুলো ইতিহাস থেকে নেওয়া। ইতিহাসের কুখ্যাত ও ভয়ংকর চরিত্রগুলোকে তারা গানের মাধ্যমে তুলে ধরেছে বিভিন্ন অ্যালবামে। তারা ব্ল্যাক মেটাল ব্যান্ড কিনা এটা নিয়ে প্রশ্ন করলে ভোকাল ড্যানি ফিলথ ১৯৯৮ সালে বিবিসি রেডিও-৫-এর সাথে এক সাক্ষাৎকারে বলেনঃ
মহাসুখ মন্দির

মহাসুখ মন্দির তার সোনালি রঙের জন্য "স্বর্ণমন্দির" নামে খ্যাত। বাংলাদেশের তিন পার্বত্য জেলা রাঙ্গামাটি, খাগড়াছড়ি ও বান্দরবান। মহাসুখ মন্দির বান্দরবান জেলা শহর থেকে তিন কি:মি: পশ্চিমে বালাঘাটা এলাকার নাতিউচ্চ পাহাড় চূঁড়ায় স্থাপিত। মায়ানমার থেকে শিল্পী এনে এটি তৈরি করা হয়। ২০০৪ সালে এর কাজ সম্পূর্ণ করা হয়। মন্দিরের বাইরের অংশে ভিন্ন ভিন্ন প্রকোষ্টে তিব্বত, চীন, নেপাল, ভিয়েতনাম, কম্বোডিয়া, ভুটান, মায়ানমার, কোরিয়া, জাপান ইত্যাদি দেশের শৈলীতে সৃষ্ট ১২টি দণ্ডায়মান বুদ্ধ আবক্ষ মূর্তি এখানে নতুন মাত্রা যোগ করেছে। আর মন্দিরের অভ্যন্তরে কাঠের উপর অসাধারণ সুন্দর রিলিফ ভাষ্কর্য কর্ম মায়ানমারের কাঠের শিল্প-কর্মের ঐতিহ্যের কথা স্মরণ করায়। মন্দির চত্তরের গড়ুড় স্তম্ভ ও পাখি আপনাকে আকাশে ডাকবে। মন্দির থেকে দেখবেন পূর্বদিকে বান্দরবান শহর ও চারপাশে শুধু পাহাড় আর পাহাড়।
স্ক্রু কনভেয়ার

স্ক্রু কনভেয়ার বেশ জনপ্রিয় মালামাল পরিবহন যন্ত্র। এটি বিভিন্ন স্তুপাকার মালামাল উৎপাদন কারখানায় ব্যবহৃত হয়। এছাড়া স্ক্রু কনভেয়ার আর্কিমিডিসের স্ক্রু হিসেবে ব্যবহৃত হয়। বিভিন্ন স্তুপাকার মালামাল পরিবহন ব্যবস্থায় ক্লাচ নিয়ন্ত্রিত স্ক্রু কনভেয়র ব্যবহৃত হয়। আধুনিক কারখানায় স্ক্রু কনভেয়ার ভূমির সাথে আংশিক তীর্যক ভাবে অথবা উলম্ব ভাবে যুক্ত থেকে দক্ষতার সাথে স্তুপাকার মালামাল (যেমন: চিনি, গুঁড়া দুধ, চাল, গম ইত্যাদি) পরিবহন করে।
স্ক্রু কনভেয়ার তৈরি হয় কোন শ্যাফটের চারপাশে স্ক্রুর মত প্যাঁচ এবং অগভীর খাদ যুক্ত বাড়তি অংশ যুক্ত করে। অথবা শ্যাফট বিহীন প্যাঁচানো অংশ নিয়ে, যার একাংশ মুক্ত থাকে আর একাংশ কোন কিছুর সাহায্যে যান্ত্রিক ভাবে ঘোরানো হয়। স্ক্রু কনভেয়ারের দক্ষতা বাড়ানোর জন্য এর প্যাঁচগুলোর মধ্যবর্তী দূরত্ব (যাকে পিচ বলা হয়) বাড়িয়ে দেওয়া হয়। এতে কনভেয়ারটিকে কম ঘুরিয়ে বেশি মালামাল স্থানান্তর করা যায়।
স্ক্রু কনভেয়ারের মাধ্যমে মালামাল সরাসরি নিচে থেকে উপরে তোলা যায়। এক্ষেত্রে একটা বিষয় মনে রাখা প্রয়োজন যে- স্ক্রুর প্যাঁচের হেলানো কোণের মান যত বাড়বে, এর মালামাল পরিবহন সীমা ততই কমবে।
২০০৮ গ্রীষ্মকালীন অলিম্পিকে মল্লক্রীড়া

২০০৮ গ্রীষ্মকালীন অলিম্পিকের শেষ ১০দিন, ১৫ই আগস্ট থেকে ২৪শে আগস্ট ২০০৮ পর্যন্ত, দৌড়বাজী অনুষ্ঠিত হয় বেজিং ন্যাশনাল স্টেডিয়ামে। অলিম্পিকে দৌড়বাজীতে চারটি সুনির্দিষ্ট বিভাগে প্রতিদ্বন্দ্বিতা হয়: ট্র্যাক ও ফিল্ড বিভাগ, রোড রানিং বিভাগ, এবং রেসওয়াকিং বিভাগ।
পুরুষ ও মহিলা উভয়েরই একই ধরনের বিভাগে প্রতিযোগিতা হয়। তার মধ্যে ২৪টি বিভাগে পুরুষ ও ২৩টি বিভাগে মহিলা প্রতিযোগীরা অংশগ্রহণ করেন। কারণ, ৫০কিমি রেস ওয়াক বিভাগটি মহিলাদের জন্য নেই। অন্য দিকে, যেখানে পুরুষদের ১১০মিটার বাধাদৌড় ও ডেকাথলন বিভাগ ছিল, সেখানে মহিলাদের ১০০মিটার বাধাদৌড় ও হেপ্টাথলন ছিল।
১৭টি বিভাগে অলিম্পিক রেকর্ড ভাঙ্গে। আর মহিলাদের উদ্বোধনী ৩০০০মিটার স্টিপলচেজ ও আরও চারটি বিভাগে নতুন বিশ্বরেকর্ড সৃষ্টি হয়।
দৌড়বাজী সেই ব্যতিক্রমী বিভাগগুলির মধ্যে পড়ে যেখানে চীনা প্রতিযোগীরা আধিপত্য বিস্তার করতে পারেনি। আয়োজক দেশ দৌড়বাজী থেকে দুটি ব্রোঞ্জপদক জেতে। অন্যদিকে, ১১০মিটার বাধাদৌড়ে পদকের সম্ভাব্য দাবিদার লিউ ঝিয়াং চোটের জন্য সরে যেতে বাধ্য হন।
২০০৮ বেজিং অলিম্পিকের সরকারি ওয়েবসাইট থেকে সংগৃহীত।
<nowiki>*</nowiki> শুধু হিটে অংশগ্রহণ করে সে সব প্রতিযোগী পদক লাভ করেছেন।
বেলারুশের ভাদিম দেভাতোস্কি ও ইভান সিখান হ্যামার থ্রোতে যথাক্রমে রুপো ও কাংস পদক জিতলেও ডোপিং-এর জন্য পরে বাতিল হয়ে যান। পরে ২০১০-এর জুন মাসে [[কোর্ট অফ আর্বিট্রেশন ফর স্পোর্টস]] রায় দেয় যে, চীনের ডাক্তারি পরীক্ষাগারের ভুল হয়েছে; সুতরাং ওঁদের পদক ফিরিয়ে দেওয়া হোক।
<nowiki>*</nowiki> শুধু হিটে অংশগ্রহণ করে সে সব প্রতিযোগী পদক লাভ করেছেন।
ইউক্রেনের [[লুডমিলা ব্লনস্কা]] প্রথমে হেপ্টাথলনে রূপো জেতেন। পরে ডোপিং পরীক্ষায় মিথাইলটেস্টোস্টেরন পাওয়ায় তার কৃতিত্ব বাতিল করা হয়।
২০০৮ গ্রীষ্মকালীন অলিম্পিকের সময়, মোট ১৭টি নতুন [[দৌড়বাজীতে অলিম্পিক রেকর্ডসমূহের তালিকা|অলিম্পিক রেকর্ড]] ও ৫টি নতুন [[দৌড়বাজীতে বিশ্ব রেকর্ড|বিশ্ব রেকর্ড]] তৈরি হয় দৌড়বাজীর বিভাগগুলিতে।
<nowiki>*</nowiki> উদ্বোধনী প্রতিযোগিতা।
[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|দৌড়বাজী]]
[[বিষয়শ্রেণী:গ্রীষ্মকালীন অলিম্পিকে মল্লক্রীড়া|২০০৮]]
[[বিষয়শ্রেণী:Athletics events at the 2008 Summer Olympics| ]]
[[বিষয়শ্রেণী:চীনে মল্লক্রীড়া|2008 Summer Olympics]]
[[বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া]]
ডাইরেক্টএক্স

মাইক্রোসফট ডাইরেক্টএক্স () সিজি বা কম্পিউটার গ্রাফিক্স প্রসেসিং এর জন্য কতগুলো এপিআই (এপিআইস – অ্যাপলিকেশন প্রোগ্রামিং ইন্টারফেস) এর সমন্বয়। এপিআই গুলোর মধ্যে রয়েছে ডাইরেক্টথ্রিডি, ডাইরেক্টড্র, ডাইরেক্টসাউন্ড, ডাইরেক্টপ্লে এবং আরো কিছু। ডাইরেক্ট-এক্স হার্ডওয়্যার ও সফটওয়্যার এর মধ্যকার তথ্য আদান-প্রদানের জন্য সেতুবন্ধন করে।
ডাইরেক্টএক্স এর উপাদানগুলো হলো-
ফিসএক্স

ফিসএক্স একটি মালিকানা রিয়ালটাইম ফিজিকস ইঞ্জিন মিডলওয়্যার এসডিকে যা ২০০৪ সালে এজেইয়া (এটি এনভিদিয়া ফেব্রুয়ারি ২০০৮ সালে কিনে নেয়) ইটিএইচ জুরিখ আনুষঙ্গিক লাভ নোভোদেএক্সর থেকে কিনে নেয়।
ফিসএক্স ইঞ্জিন এবং এসডিকে পরবর্তী প্ল্যাটফর্মের জন্য প্রাপ্তিসাধ্য আছে:
এনভিডিয়া মুক্ত উইন্ডোজ এবং লিনাক্স ব্যবহারকারী ও ডেভেলপারগণের জন্য ইঞ্জিন এবং এসডিকে উভয় সরবাহ করে। প্লেস্টেশন ৩ এসডিকে মুক্তভাবে প্রাপ্তিসাধ্য সনির পণ্য কেনা চুক্তির দরুন।
আসুস এবং বিএফজি টেকনোলজিস ১২৮ এমবি জিডিডিআর৩ এর সঙ্গে এজেইয়ার পিপিইউ, ফিসএক্স পি১ এর বিকল্প সংস্করণ উৎপাদন করতে লাইসেন্স ক্রয় করেছিল।
হেভি মেটাল সঙ্গীত

হেভি মেটাল হলো রক ধারার সঙ্গীতের একটি উপধারা, যা পরিবর্ধিত হয়েছে ৬০-এর দশকের শেষের ও ৭০-এর দশকের প্রথম দিকে মূলত আমেরিকা ও ইংল্যান্ডে ।এ ধারার সঙ্গীতের মূল অবস্থিত সাইকেডেলিক রক ও ব্লুজ রক-এ। এ ধারার ব্যান্ডগুলো বিকট শব্দের সৃষ্টি করেছিল খুব বিবর্ধিত বিকৃতির মাধ্যমে, দীর্ঘ সময়ের গিটার বাদন,শক্তিশালী আঘাত ও সর্বোপরি উচ্চ শব্দের মাধ্যমে। শুরুর দিকের ব্যান্ডগুলো যেমন-ব্ল্যাক সাবাথ, লেড জেপলিন, ডিপ পার্পল বিপুল সংখ্যক শ্রোতাদের দৃষ্টি আকর্ষণ করেছিল। এই ব্যান্ডগুলোকে এই ধারার সঙ্গীতের পথিকৃৎ বলা যায়। সত্তরের দশকের মধ্যদিকে জুডাস প্রিস্ট ব্যান্ড হেভি মেটালের ব্লুজের মিশ্রণ অনেকাংশে দূর করেছিল। মোটরহেড ব্যান্ড এতে পাঙ্ক রক-এর স্বাদ ও দ্রুততা যোগ করে। ৮০-এর দশকে আন্ডারগ্রাউন্ড দৃশ্যপট যোগ করে আরো আক্রমণাত্নক ও চূড়ান্ত পরিণতি। থ্রাশ মেটাল ধারার সঙ্গীত মূলধারায় ভাগ হয়ে যায় মেগাডেথও মেটালিকা ব্যান্ডের মাধ্যমে এবং ডেথ মেটাল ও ব্ল্যাক মেটাল উপসাংস্কৃতিক ঘটনা হিসেবে প্রতীয়মান হতে থাকে। ৯০-এর দশকের মাঝামাঝিতে জনপ্রিয় ধারা ন্যু মেটাল-এর আবির্ভাব ঘটে।এতে গ্রুঞ্জ ও হিপহপ উপাদানের সাথে এক্সট্রিম মেটাল ও হার্ডকোর পাঙ্ক ধারার গানের মিশ্রণ লক্ষণীয়, যা হেভি মেটালের সংজ্ঞাকে বিবর্ধিত করে।
হেভি মেটাল ব্যান্ডে থাকে একজন বেজিস্ট, একজন ড্রামার, একজন রিদম গিটারিস্ট, একজন লিড গিটারিস্ট এবং একজন গায়ক যার কাছে বাদ্যযন্ত্র থাকতে পারে আবার নাও থাকতে পারে। কিবোর্ড মাঝে মাঝে ব্যবহৃত হয় শব্দকে পূর্ণতা দিতে,তবে এছাড়া অন্য বাদ্যযন্ত্র খুব কম ব্যবহার করা হয়। হেভি মেটাল গানে ইলেকট্রিক গিটারের ব্যবহার হলো সবচেয়ে গুরুত্বপূর্ণ। এটা গানের ভোকালের সাথের সাংগীতিক উত্তেজনা সৃষ্টি করে যাকে এক প্রকার স্নেহপূর্ণ বিরোধ বলা যেতে পারে।
হেভি মেটাল, ব্যান্ডের অন্যান্য শব্দের তুলনায় ভোকালের অধীনস্থতা আশা করে এবং গায়কের গলায় আবেগের সুস্পষ্টতা কামনা করে। সমালোচক সিমোন ফ্রিথ বলেন গানের কথার চেয়ে গায়কের গলার স্বর গুরুত্বপূর্ণ। মনস্তত্ববিদ জেফিরী আরনেট তার মেটালহেড নামক বইয়ে হেভি মেটাল কনসার্টকে যুদ্ধের সাথে তুলনা করেন। হেভি মেটাল গানের কথার বিষয়ে আমরা দেখি যুদ্ধবিরোধী মানসিকতা, রাজনীতি সচেতনতা, মাদকাসক্তির কুফল, মৃত্যু এবং যৌনতা। মেলোডিক ডেথ মেটাল, প্রোগ্রেসিভ মেটাল ও ব্ল্যাক মেটাল ধারার গানের কথায় দার্শনিক ভাবনাই বেশি উঠে আসে।
কিছু রক্ষণশীল দেশ এ ধরনের গানকে তাদের সংস্কৃতির উপর আঘাত হিসেবে বিবেচনা করে। মরক্কো, মিশর,লেবানন এবং মালয়েশিয়া-র মতো কিছু দেশে অনেকসময় হেভি মেটাল গানের শিল্পী ও তাদের ভক্তদের গ্রেফতার করা হয়েছে। সমালোচক গ্যারি শার্প ইয়ং আন্ডারগ্রাউন্ড মেটালকে ৫টি ভাগে ভাগ করেছেনঃ থ্রাশ মেটাল, ডেথ মেটাল, ব্ল্যাক মেটাল,পাওয়ার মেটাল ও গোথিক মেটাল।
২০০৮ গ্রীষ্মকালীন অলিম্পিকে মুষ্টিযুদ্ধ

চীনের বেইজিং-এ ২০০৮ গ্রীষ্মকালীন অলিম্পিকের মুষ্টিযুদ্ধ অনুষ্ঠিত হয় ওয়ার্কার্স ইন্ডোর এরিনাতে।
পুরুষ মুষ্টিযোদ্ধার স্বীকৃত ওজনের ভিত্তিতে মোট ১১টি বিভাগে পদক প্রদান করা হয়। ২০০৮-এর অলিম্পিক ছিল শেষ অলিম্পিক যাতে মহিলাদের অন্তর্ভুক্ত করা হয়নি। ২০১২সালের লন্ডন অলিম্পিকের জন্য আন্তর্জাতিক অলিম্পিক কমিটি মহিলাদের জন্য এই খেলা উন্মুক্ত করে দিয়েছে।
অলিম্পিকের অন্যান্য সংগ্রামমূলক ক্রীড়ার মত, এখানেও দুটি ব্রোঞ্জ পদক প্রদান করা হয়। মুষ্টিযুদ্ধে সেমিফাইনালের পরাজিত উভয়েই আর কোনো লড়াই না করেই একটি করে ব্রোঞ্জ পদক পায়। ফলে, কোয়ার্টার ফাইনালের লড়াই প্রকৃতপক্ষে ব্রোঞ্জ মেডেলের লড়াই হয়। অনুরূপে, সেমি ফাইনালের লড়াইকে রৌপ্য পদকের এবং ফাইনালের লড়াইকে স্বর্ণ পদকের লড়াই বলা যায়। সেইজন্য মোট ৪৪টি পদকের মধ্যে ২২টি ব্রোঞ্জ।
প্রত্যেক [[ন্যাশনাল অলিম্পিক কমিটি (NOC)]] মুষ্টিযুদ্ধের প্রত্যেক বিভাগে অনধিক ১জন করে প্রতিযোগীর চয়ন করতে পারে। আয়োজক দেশের জন্য সংরক্ষিত নয়টি স্থানের মধ্যে ছয়টি স্থান তারা বেছে নিতে পারে। বাকি স্থানগুলি ট্রাইপার্টাইট ইনভিটেশন কমিশনকে দেওয়া হয়। আয়োজক দেশের যত জন প্রতিযোগী [[ইন্টারন্যাশনাল বক্সিং অ্যাসোসিয়েশন|AIBA]] [[বিশ্ব অপেশাদার মুষ্টিযুদ্ধ প্রতিযোগিতা]] ইত্যাদির মাধ্যমে যোগ্যতা অর্জন করবে, আয়োজক দেশ ততগুলি সংরক্ষিত স্থান হারাবে।
যোগ্যতানির্ণায়ক প্রতিযোগিতাগুলি হল:
"* এর মধ্যে দুটি অতিরিক্ত স্থান প্রদান করে ট্রাইপার্টিয়েট ইনভিটেশন কমিশন, সুতরাং প্রতিযোগীদের কোটা হবে ২৮৬।"
[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|মুষ্টিযুদ্ধ]]
[[বিষয়শ্রেণী:২০০৮-এ মুষ্টিযুদ্ধ|অলিম্পিক]]
[[বিষয়শ্রেণী:গ্রীষ্মকালীন অলিম্পিকে মুষ্টিযুদ্ধ|২০০৮]]
[[বিষয়শ্রেণী:২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ]]
২০০৮ গ্রীষ্মকালীন অলিম্পিকে জুডো

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে জুডো প্রতিযোগিতা অনুষ্ঠিত হয় ৯ই আগস্ট থেকে ১৫ই আগস্ট বেজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে।
ড্রিউলিস গঞ্জালেস (কিউবা), মারিয়া পেকিল (অস্ট্রেলিয়া) ও রিয়োকো তামুরা-তানির ছিল এটি পঞ্চম অলিম্পিক। অন্যান্য জুডোকাদের মধ্যে শুধুমাত্র বেলজিয়ান রবার্ট ভ্যান ডি ওয়ালি ও পুয়ের্তো রিকান জুডোকা-ববস্লেজার জর্জ বনেট পাঁচটি অলিম্পিকে অংশগ্রহণের দূর্লভ অভিজ্ঞতা অর্জন করেছেন।
নিম্নলিখিত বিভাগগুলিতে মোট ১৪টি সেটে পদক প্রদান করা হয়:
রোগ

রোগ/ব্যাধি/অসুস্থতা হল কোন জীবের দেহের (বা মনের) কোনো অস্বাভাবিকতা, অক্ষমতা বা স্বাস্থ্যহানি। রোগ মূলত জীবদেহে হয়ে থাকে। এই শব্দের বিপরীত শব্দ সুস্থতা বা আরোগ্য। প্রাণীদেহ শারীরিক,প্রাকৃতিক,সামাজিক বা পরিবেশগত কারণে বিভিন্নধরনের জীবানু,ভাইরাস,ব্যাকটেরিয়া সহ অন্যান্য অনেক উৎসের মাধ্যমে বা কারণে রোগাক্রান্ত হতে থাকে। প্রতিটি প্রাণীদেহেই রোগ প্রতিরোধ ক্ষমতা সংক্রিয় ভাবে কার্যকর থাকে। বর্তমানের উন্নত চিকিৎসা বিজ্ঞানের মাধ্যমে রোগ নির্ণয়ের সহজ পদ্ধতি আবিষ্কার হয়েছে ফলে সঠিকভাবে চিকিৎসা গ্রহণের মাধ্যমে সুস্থ জীবন যাপন সহজ হয়েছে। নীরোগ অটুট ভালো স্বাস্থ্যের সঙ্গে উৎকৃষ্ট জীবনযাপনের অন্য সব উপাদান নিয়েই সুস্বাস্থ্য। প্রদান করেছে রোগের অন্যান্য নিয়ম অনুযায়়ী় বিভিন্ন রোগের বিভিন্ন ঔষধ বার হয়েছে কিন্তুু কিছু রোগ আছে যা 
যে ব্যক্তি বা জীব রোগ দ্বারা আক্রান্ত হয়েছে সে হল রোগী বা অসুস্থ। চিকিৎসা শাস্ত্রে নানা রোগের, বাহ্যিক উপসর্গ বা সিম্প্টম এবং রোগ নির্ধারণের লক্ষণ বা সাইন ইত্যাদি দ্বারা রোগ নির্ণয় বা ডায়াগনোসিস, রোগের উৎপত্তির কারণ বা ইটিওলজি, রোগের দ্বারা সংঘটিত দেহবিকার বা প্যাথলজি, রোগনিরাময় বা ট্রিটমেন্ট, ও সুস্থ মানুষের রোগ হওয়া থেকে পরিত্রাণের উপায় বা প্রোফাইল্যাক্সিস,রোগপ্রতিরোধ ইত্যাদি চর্চা হয়ে থাকে। যখন কোন বিশেষ রোগের উপসর্গ কেবল মৃদু, পুরোমাত্রায় হয়নি বা সব উপসর্গের প্রকোপ পূর্ণাঙ্গমাত্রায় প্রকাশিত হয়নি তখন এই অবস্থাকে বলে সাবক্লিনিকাল রোগ বা ডিজিজ। কোন রোগের কারণ হতে পারে শরীরের বাইরে থেকে আসা সংক্রামক কীটাণু/বীজাণু/জীবাণু অথবা শরীরের ভিতরের কোন কিছুর অভাব (যেমনঃ ভিটামিনের অভাব, ইমিউনিটির অভাব বা ইমিউনোডেফিসিয়েন্সি ) অথবা অসংগতি(যেমনঃ অতিপ্রতিক্রিয়া (অ্যালার্জি) বা অস্বাভাবিকতা যেমন অটোইমিউন রোগ (যাতে আমাদের নিজেদের ইমিউনিটি বা অনাক্রম্যতা আমাদেরই শরীরের কোন অংশকে আক্রমণ করে) ইত্যাদি।
রোগ বা অসুস্থতা ব্যাপ্ত অর্থে যে কোন শারীরিক অসুবিধা, বেদনা, দুঃখ বা দুস্থতা বোঝাতে পারে। এই ব্যাপ্ত অর্থের মধ্যে কখোনো কখোনো চোট, আঘাত, পঙ্গুত্ব, বিকলাঙ্গতা, নানা সিনড্রোম, সংক্রমণ, রোগ ব্যতিরেকে কেবল মৃদু উপসর্গ (যেমন সাব ক্লিনিকাল ডিজিজ), অস্বাভাবিক ব্যবহার, অঙ্গসংস্থানিক গাঠনিক পরিবর্তন বা শারীরবৃত্তীয় অস্বাভাবিকতা ইত্যাদিকেও একরকম রোগ বলে গণ্য করা যেতে পারে। শারিরীক ছাড়াও মনন, অনুভূতি, ব্যক্তিত্ব ও জীবনযাপনের অনেক কিছুর অসংগতিকেও এর আওতায় ফেলা যেতে পারে। বৃদ্ধ বয়সে
রোগজনিত মৃত্যুকে প্রাকৃতিক কারণ ঘটিত মৃত্যু বা স্বাভাবিক মৃত্যু বলা হয়।
বেশিরভাগ ক্ষেত্রে "রোগ", "বিকার", "রুগ্নতা", "অসুস্থতা", ইত্যাদি পরিভাষাগুলি সমার্থকভাবে ব্যবহার করা হয়। তবে কিছু কিছু পরিস্থিতিতে বিশেষ বিশেষ পরিভাষা ব্যবহার করা শ্রেয়।
রোগ প্রধানত চারপ্রকার :
আসক্তি

আসক্তি বা মাদকাসক্তির সাধারণ সংজ্ঞামতে সেইসব বস্তুর (যেমন- মদ, তামাক এবং অন্যান্য মাদক দ্রব্য) ব্যবহার বোঝায় যা গ্রহণ করার পরে রক্ত ও মস্তিষ্কের প্রতিবন্ধক অতিক্রম করে সাময়িকভাবে মস্তিষ্কের রাসায়নিক দ্রব্যের পারিপার্শ্বিক অবস্থা পরিবর্তন করে।
অনেকে এই তালিকায় মানসিক প্রবৃত্তি সৃষ্টিকারী আরো অনেক ধ্রুবককেই অন্তর্ভুক্ত করে থাকেন। যেমন- জুয়া, খাদ্য, যৌনতা, কম্পিউটার, ভিডিও গেইম, ইন্টারনেট, কর্ম, ধর্ম, শারীরিক চর্চা, দূরদর্শন ও কেনাকাটা। এই সকলেরই মাত্রাতিরিক্ত ব্যবহারে আসক্তির এবং সাথে সাথে লজ্জা, অপরাধবোধ, ভয়, নিরাশা, ব্যর্থতা, দুশ্চিন্তা, প্রত্যাখ্যান, উদ্বেগ, ব্যাকুলতা ও হীনম্মন্যতার সৃষ্টি করে।
আমেরিকান সোসাইটি অফ এডিকশান মেডিসিন আসক্তির যে সংজ্ঞা দিয়েছে সেইমতে আসক্তি একটি প্রাথমিক, দীর্ঘস্থায়ী মস্তিষ্ক বা মস্তিস্কজনিত রোগ। মস্তিষ্ক অক্ষমতাজনিত কারণে আসক্ত ব্যক্তির শারীরিক, মানসিক, সামাজিক ও আধ্যাত্মিক অভিব্যক্তির বিপর্যয় ঘটে। এর প্রতিচ্ছবি আসক্ত ব্যক্তির ব্যবহারিক অসামঞ্জস্য, স্বেচ্ছাশক্তি হ্রাস পাওয়া ও মাদকদ্রব্যের প্রতি অপ্রিতিরোধ্য আকর্ষণের মধ্যে দিয়ে প্রতিফলিত হয়। যেকোনো দীর্ঘস্থায়ী রোগের মতই আসক্ত ব্যক্তির উপশম ও পুনরধঃপতনের পুনরাবৃত্তি হতে থাকে। সময় থাকতে আসক্তি নিরসনের ব্যবস্থা না করলে অকালমৃত্যু পর্যন্ত হতে পারে।
আসক্তি শুধুমাত্র মাদকজাতীয় দ্রব্যের অপব্যবহার নয়, বরং যেকোনো কিছুর অপব্যবহার থেকে হতে পারে। যেমন- জুয়া অথবা কম্পিউটার আসক্তি।
যেকোনো কর্মকাণ্ড যা মানসিক, শারীরিক বা সামাজিকভাবে হানিকারক, এবং নিজের ক্ষতি জেনেও সেই ক্রিয়ার প্রতি ব্যবহারকারীর অপ্রতিরোধ্য আকাঙ্ক্ষার পুনরাবৃত্তিকেই আসক্তি বলে।
মাদকাসক্ত ব্যক্তি বিভিন্ন রোগে ভোগে
হেডি লেমার

হেডি লেমার () একজন মার্কিন চলচ্চিত্র অভিনেত্রী। তিনি অস্ট্রিয়ার ভিয়েনাতে জন্মগ্রহণ করেন। তিনি প্রাথমিক প্রযুক্তিক প্রসারিত বর্ণালি যোগাযোগের জন্য একটি কৌশল সহ-আবিষ্কার করেছিল, যা বেতার যোগাযোগ হিসেবে পরিচিত। হেডি লেমারকে তরুনী বয়সেই "বিশ্বের সর্বাপেক্ষা সুন্দরী মেয়ে" বলা হতো।তার অভিনয় করার ক্ষমতা ছিল সাধারণ অভিনয় শিল্পীদের চেয়ে মনে হয় কয়েকশ গুন বেশি। তিনি ছিলেন রেড়িও কমিউনিকেশনে প্রকৌশল বিদ্যা অর্জনকারী। ২য় বিশ্বযুদ্ধের সময়কার দিনে রেড়িও কমিউনিকেশন জ্যামিং থেকে মুক্তি পেতে হেডি লেমার আবিষ্কার করলেন ফ্রিকুয়েন্সী টু ফ্রিকুয়েন্সী জ্যাম্প পদ্ধতি। সুন্দরী লেমার তখনি ডিজাইন করলেন সেন্ডার আর রিসিভার জ্যাম্প ফ্রিকুয়েন্সী। যেটি ব্যবহার করলে শত্রু কখনো ফ্রিকুয়েন্সী ডিটেক্ট করতে পারবে না এবং জ্যাম ও করতে পারবে না। লেমার এটির নাম রাখলেন “ফ্রিকুয়েন্সী হোপিং” পরবর্তীতে এটির নাম করন করা হয় “স্প্রেড-স্পেকট্রাম কমিউনিকেশন”
২০০৮ গ্রীষ্মকালীন অলিম্পিকে জুডো - বাছাইপর্ব

"*" যদি একজন চীনা প্রতিযোগী বিশ্ব চ্যাম্পিয়নশিপের প্রথম ৬জনের মধ্যে থাকেন, তাহলে তার স্থানটি এশীয় জুডো ইউনিয়নের জন্য সংরক্ষিত স্থান গুলির একটি হিসাবে গণ্য হবে। পরিপূরক হিসাবে এশীয় ইউনিয়নকে আরও দুটি স্থান দেওয়া হবে, যদিও সেই দুটি স্থানের লিঙ্গ ও ওজন বিভাগ পরে ঠিক করা হবে।
"**" মোট ২০টি আমন্ত্রণমূলক স্থান আছে।
ক্যাপসুল

ক্যাপসুল হল এক ধরনের ঔষধ বিতরণ ব্যবস্থা যার মাধ্যমে কঠিন, তরল বা বায়ুবীয় ঔষধ উপাদান বিতরণ করা হয়। সাধারণত, ক্যাপসুল মুখে খাওয়া হয়, তবে, পায়ুপথ, যোনিপথ ইত্যাদি পথে প্রয়োগের জন্যও বিশেষ ক্যাপসুল পাওয়া যায়। ক্যাপসুলের শক্ত অথবা স্থিতিস্থাপক আবরণ জিলাটিন নামক আমিষ (প্রোটিন) দিয়ে তৈরি।
ব্রিটিশ ফার্মাকোপিয়া (বি.পি.) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার আবরণ শক্ত অথবা স্থিতিস্থাপক হতে পারে, যার আকৃতি এবং ধারণ হ্মমতা বিভিন্ন হতে পারে এবং যেটা সাধারণত একটি মাত্র ঔষধ উপাদান ধারণ করে।
ইউএস ফার্মাকোপিয়া (ইউ.এস.পি) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার মধ্যে ঔষধ উপাদান শক্ত অথবা স্থিতিস্থাপক আবরণ বা ধারকে আবদ্ধ থাকে এবং এই শক্ত অথবা স্থিতিস্থাপক আবরণ বা ধারক সুবিধা জনক জিলাটিন দিয়ে তৈরি।
ক্যাপসুল দুই ধরনের হতে পারে। একটি হলো শক্ত জিলাটিন ক্যাপসুল এবং অপরটি স্থিতিস্থাপক জিলাটিন ক্যাপসুল। শক্ত জিলাটিন ক্যাপসুলের ভেতরের সক্রিয় উপাদান কঠিন পদার্থ বা পাউডার হয় এবং স্থিতিস্থাপক জিলাটিস ক্যাপসুলের ভেতরকার উপাদান তরল বা আধাতারল হতে পারে।
২০০৮ গ্রীষ্মকালীন অলিম্পিকে ব্যাডমিন্টন

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন প্রতিযোগিতা অনুষ্ঠিত হয় ৯ই আগস্ট থেকে ১৭ই আগস্ট পর্যন্ত বেইজিং ইউনিভার্সিটি অফ টেকনোলজি জিমনাশিয়ামে।
২০০৮ গ্রীষ্মকালীন অলিম্পিকের যোগ্যতাপর্ব শুরু হয় ২০০৭ সালের মে মাস থেকে। আর তা চলে ২০০৮ সালের এপ্রিল মাস পর্যন্ত। এই সময়ের মধ্যে বিশ্ব ব্যাডমিন্টন ফেডারেশন অনুমোদিত যাবতীয় প্রতিযোগিতাগুলি (ব্যতিক্রম পরীক্ষামূলক বিভাগগুলি) অলিম্পিকে যোগ্যতা অর্জনের পয়েন্ট প্রদান করে।
প্রতিযোগিতার ড্র অনুষ্ঠিত হয় ২৬শে জুলাই, ২০০৮ তারিখে বেইজিং হেনান প্লাজা হোটেলে সিএসটি (ইউটিসি+৮) ১৬:০০টার সময়। প্রথমে, খেলা শুরুর মাত্র পাঁচদিন আগে, ৪ঠা আগস্ট, ২০০৮ এই ড্র হবার কথা ছিল। পরে টেলিভিশনে সম্প্রচারের কার্যক্রম নির্ধারণের সুবিধার্থে ড্র এগিয়ে আনা হয়।
২০০৮ বেইজিং অলিম্পিকের সরকারি ওয়েবসাইট থেকে সংগৃহীত।